Karoline Dyhre Breivang
Store norske leksikon,Sport og spill,Ballsport,Håndball
Karoline Dyhre Breivang er en norsk tidligere håndballspiller (bakspiller), som spilte på landslaget fra 2000 til 2014. Hun ble to ganger olympisk mester, verdensmester og fem ganger europamester, og hadde da hun la opp rekorden for flest kamper for landslaget. Størstedelen av klubbkarrieren hadde hun i Larvik HK.
Fakta Landskamper: 305 Mål: 475 Hosle IL Stabæk  Larvik HK (2005–2017) Meritter med landslaget Dyhre Breivang ble olympisk mester i 2008 og 2012, verdensmester i 2011 og europamester i 2004, 2006, 2008, 2010 og 2014. Hun tok også VM-sølv i 2007, VM-bronse 2009 og EM-sølv i 2012.I perioden 2000-2014 spilte Dyhre Breivang 305 offisielle seniorlandskamper og scoret 475 mål. Bare Katrine Lunde av norske håndballspillere har spilt flere landskamper. Hun fungerte som lagkaptein fra 2013 til 2015. Meritter i klubbhåndball Dyhre Breivang vant Mesterligaen i 2011 og den europeiske cupvinnercupen i 2008 med Larvik HK. Hun vant også tolv seriemesterskap og ti NM med klubben. Hedersbevisninger Dyhre Breivang ble tildelt prisen for årets lagspiller på Idrettsgallaen 2012, og Håndballstatuetten fra Norges Håndballforbund i 2019. Les mer i Store norske leksikon håndball håndball i Norge håndball – seriemestere håndball – norgesmestere håndball – europamestere håndball – verdensmestere håndball – olympiske mestere